Aarhuus Stifts-Tidende, 1846-05-13
Paa den danske vestindiske Ø St. Thomas er nylig henrettet en frigiven Neger, Thomas Fosset, der paa en Reise mellem St. Croix og St. Thomas havde myrdet tre Mennesker, hvilke foruden ham vare ombord i en dansk Slup, som derefter var strandet i den saakaldte franske Bugt. - St. Thomas gjæstedes, ved Beretningens Afgang derfra, af et stort amerikansk Beriderselskab, under Anførsel af en Oberst Mann. Hr. Obersten seiller omkring fra Ø til Ø i en ham selv tilhørende Brig; de opslaae et Telt samme Dag de ankomme, og ride saaledes i Circus 4 Aftener i Træk, og ere igjen næste Morgen under Seil med Heste og Ryttere. Den danske Civilingenieur, Hr. H. v. Buchwald, har efter et maaskee tiaarigt Ophold deels i Nordamerika, deels i Tydskland, for nylig i Hamborg ladet (hos Hoffmann und Campe,) trykke et lille tydske Skrift angaaende den naturlige Udvikling af Jernbanerne i Hertugdømmerne Slesvig og Holsteen, samt disse Baners Forlængelse gjennem den jydske Halve. I dette Skrift, der er tilegnet Hs. Kgl. H. Kronprindsen, yttrer Forf. det Ønskelige i, at Jernbanen skulde fra Hertugdømmerne anlægges over Kolding, Veile til Aarhuus, Viborg, og derfra til Aalborg, for at naae Liimfjorden. Med Hensyn til en Jernbane i Fyen siger Forf.: Der gives, som bekjendt, flere Overfartspunkter fra Jylland og Slesvig til Fyen, og man har i et, rigtignok af Regjeringen forkastet, Jernbaneproject allerede eengang udtalt sig til Fordeel for Aarssund, endskjøndt Afstanden fra Aaresund til Assens er 2 Mile, medens der fra Snoghøi til Middelfart kun er 1/4 Miil. Alligevel maa jeg ubetinget erklære mig for Snoghøi eller Fredericia. Vi maae, ved at udkaste Planen til et Hovedcommunicationsmiddel for Halvøen, til et Jernbanenet for Danmark, ogsaa være forudbetænkte paa det Tilfælde, at Fyen bliver beriget med en Skinne vei. Der vilde Retningen fra Nyborg over Odense til Middelfart ubetinget være at foretrække fremfor den noget kortere Vei fra Nyborg til Assens, da man ikke vel kunde lade være at tage Hensyn til Øens Hovedstad, og den Nyborg-Assens Bane vilde have at overvinde den under Navn af de fyenske Alper bekjendte Række af Høie, der strække sig fra Nordvest til Sydost og bedække den halve Ø. Terrainet mellem Kolding eller rettere Koldings Omegn og Snoghøi synes rigtignok ved første Øiekast ikke at være synderlig fordeelagtigt for en Sidebane, da det halvveis imellem disse Steder, ved Taulov Kirke, hæver sig til en Høide af 225 Fod over Havet. Dog helder Landet herfra nedad saavel til Kolding, som til Veilefjord, hvilket den lille Taulovsøes dobbelte Afløb til begge Fjor denne udviser, og da nu Taulovsøen ikke ligger langt fra Koldingfjord, vil man ved det nedad skraanende Terrain finde et passende Niveau for Banens Overførelse. Snarere kunde det synes mere tvivlsomt, om ikke Fredericia fortjente at foretrækkes for Snoghøi, som Jyllands Forbindelsespunkt med Fyen og Øerne. Vi maae nemlig tænke os den slesvigske, jydske og fyenske Bane som tre forskjellige Skinneveie, som imellem Kolding- og Veilefjord saaledes maatte iværksætte deres Forening, at enhver af dem paa det Hensigtsmæssigste kunde tjene som en Fortsættelse af de to andre; thi det gjælder her ikke alene om en Forbindelse mellem Øerne og Hertugdømmerne, men om en Forbindelse mellem Øerne, Hertugdømmerne og Jylland. Det i denne gjensidige Henseende hensigtsmæssigste at nærmeste Foreningspunkt vilde falde i Centrummet af en igjennem Veile, Kolding og Fredericia eller Snoghøi, som Jssepunkt, trukken Triangel. Betragtet fra dette Convergentspunkt, og dette er Standpunktet, hvorfra Sagen maa betragtes, frembyde Fredericia og Snoghøi, med Hensyn til Distance og Terrain, ligestore Fordelet i begge Tilfælde maa der bygges en Bro over Taulovsøens nordlige, imellem Enge flydende Afløb; Fredericias Afstand fra Strib er Miil, fra Middelfart 1 Miil; Snoghøis Afstand, fra Middelfart, som sagt, 1/2 Miil. Under disse Omstændigheder tale strategiske Hensyn, som ikke maae oversees, til Fordeel for Fredericia, som Fæstning. Dette Sted er som Depotfæstning for en i Slesvig posteret Armee af Betydning, og kan i denne Henseende ved Anlægget af et Jernbanenet gjøre Fordring, paa samme Hensynstagelse som Rendsborg. Overhovedet er denne Stads Beliggenhed i Midtpunktet, af Danmark og ved Lillebelts Munding ikke uvigtig og har allerede forskjellige Gange tiltrukket sig vore Regenters Opmærksomhed; den besidder den dybeste Havn paa Jyllands Østkyst og tæller henved 5000 Jndvaanere."(Hp. Av.)J Onsdags Nat udbrød der Jld i Stuelængden, paa Christiansdals Ladegaard, men Tyendet vækkedes itide ved et Rabalder, der bevirkedes ved at Jlden havde opbrændt Gulvet, saa at en Kakkelovn styrtede fra den ene Etage ned i den anden, i hvilken Anledning man fik Jlden slukket. Samme Aften havde en 14aarig Bondedreng sat Jld paa Hr. Blikkenslager Handverks Huus i Odense. Drengen var bragt derind, for at lide Straf af Riis, og opholdt sig hos en af Stokkemændene, som boer i Hr. Handverks Huus, og han havde kastet en brændende Frictionssvovlstikke ned i en paa Loftet staaende Kasse; men Branden opdagedes heldigviis itide af Gjenboerne. (Hp. A.)"Kieler Correspondent advarer alle Udvandrings lystne for en Mand, ved Navn Wilh. Rischmüller, der, som foregiven Commissionair for et Canada-Compagni, i nogen Tid har bereist forskjellige Egne af Holsteen og tilbudt Folk, som have Lyst til at udvandre, at staae dem bi med Raad og Daad.